# KADETPOLITIK FOR DTaF

**Målgruppe**

Målgruppen for kadetpolitikken er udøvere, der har potentiale til at blive talent udøvere jf. talentpolitikken. Målgruppen er for udøvere i året de fylder 12 år til og med året de fylder 14 år.

Herudover skal udøveren være min 6.kup for teknik og 2.kup for kamp\* og træne min 6 timer/uge stigende til 12 timer/uge over perioden hvor træningen er baseret på ATK og fordelt på konkurrencetræning, styrketræning og almindelig taekwondo træning. Herudover skal udøveren være aktiv stævnedeltager.

\*denne forskel er begrundet i de forskellige konkurrencevilkår for hhv. kamp og teknik, samt forskelle i den sportslige strategi.

**Formål**

Vi ønsker gennemsigtighed omkring målgruppe, prioritering, ansvar og kommunikation.

Politikken skal skabe rammen for den sportslige strategi og samtidig skabe en ensartet forståelse for, hvornår en udøver kan forvente at overgå fra kadet til talent- og eliteudøver. Formålet er at fastholde og forberede kadetudøveren til at blive talentudøver. Medaljer til mesterskaber er således ikke et mål i sig selv, men kan være en mulighed for særlige dygtige udøvere.

**Prioritering**

Inden for de næste år er der følgende prioritering på det sportslige område:

1. Bredde
2. Kadet/Talent
3. Elite
4. Master

**Overordnede ansvarlig (ansvarlig for politikken)**

Formanden for hovedbestyrelsen er ansvarlig for politikken.

**Forankring i det daglige (ansvar for implementering af politikken)**

Den talentansvarlige i hovedbestyrelsen har ansvaret for implementering af kadetpolitikken.

**Kommunikation**

Politikken indgår som en del af forbundets politikkatalog.